**D I S P O Z I Ț I A**

**nr. 231 din 19 mai 2021**

**privind neaplicarea de sancțiuni disciplinare doamnei Daniela Șerban,**

**auditor în cadrul aparatului de specialitate al Consiliului Județean Cluj**

Preşedintele Consiliului Judeţean Cluj,

Analizând referatul Direcţiei Juridice nr.17.998/18.05.2021 privind neaplicarea de sancțiuni disciplinare doamnei Daniela Șerban, auditor, clasa I, gradul profesional superior, în cadrul aparatului de specialitate al Consiliului Județean Cluj, ca urmare a incidenței prevederilor art. 26 alin. (3) teza a II-a din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare, precum și propunerea Comisiei de disciplină din cadrul Consiliului Județean înregistrată cu nr. 15.642/27.04.2021, privind sancționarea disciplinară a funcționarului public pentru încălcarea prevederilor legale referitoare la incompatibilităţi, incompatibilitate constatată prin Raportul de Evaluare nr.13082/G/II/10.04.2017 al Agenției Nationale de Integritate, rămas definitiv prin Decizia Înaltei Curți de Casație și Justiție nr. 6408/27.11.2020;

Având în vedere dispozițiile:

* art. 2 alin. (1) din Anexa nr. 1 la Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 2, art. 30 – 32, art.40, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

Ținând cont de Dispoziția Președintelui Consiliului Județean Cluj nr. 126/28.04.2014 privind mutarea definitiva a doamnei Serban Daniela de la Serviciul Financiar-Contabil la Serviciul Audit Intern cu data de 05.05.2014 și de sesizarea Agenției Naționale de Integritate la data de 11.01.2016;

Luând în considerare Decizia Înaltei Curți de Casație și Justiție – Completul unor Chestiuni de Drept nr. 74/2020 referitoare la interpretarea şi aplicarea dispoziţiilor art. 26 alin. (3) teza întâi din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările şi completările ulterioare;

În conformitate cu prevederile:

* art. 191 alin. (1) lit. a) și alin. (2) lit. b), art. 492 alin. (2) lit. l), art. 528, art. 536 din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;
* art. 26 alin. (3) teza a II-a din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificărileși completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1. (1)** Neaplicarea de sancțiuni disciplinare doamnei Daniela Șerban, auditor, clasa I, gradul profesional superior, în cadrul aparatului de specialitate al Consiliului Județean Cluj.

**(2)** Motivul neaplicării sancțiunii disciplinare, propuse de Comisia de disciplină din cadrul Consiliului Județean Cluj sau a unei alte sancțiuni disciplinare, il constiuie împlinirea termenului de trei ani de la data încetării cauzei de incompatibilitate, respectiv de la data de 05.05.2014, caz reglementat de art. 26 alin. (3) teza a II-a din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția Mixtă de Contencios Administrativ și Fiscal, de Conflicte de Muncă și Asigurări Sociale în termen de:

* 1. 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,
  2. un an de la data comunicării prezentei dispoziții, pentru motive temeinice.

**Art. 3.** Prezenta dispoziție cuprinde următoarele anexe:

1. în anexa nr. 1 Referatul Direcției Juridice privind privind neaplicarea de sancțiuni disciplinare doamnei Daniela Șerban, auditor în cadrul aparatului de specialitate al Consiliului Județean Cluj cu nr. 17998/18.05.2021
2. în anexa nr. 2 Propunerea Comisiei de disciplină din cadrul Consiliului Județean Cluj înregistrată cu nr. 15.642/27.04.2021.

**Art. 4.** Prezenta dispoziţie se comunică doamnei Șerban Daniela, Direcţiei Generale Buget-Finanţe, Resurse Umane - Serviciul Resurse Umane, Agenției Naționale de Integritate, precum şi Prefectului Judeţului Cluj.

**P R E Ş E D I N T E , Contrasemnează:**

**SECRETAR GENERAL AL JUDEŢULUI,**

Alin Tișe Simona Gaci